
^REQVESTE 

PRESENTEE   AV^ 

ROYETALA    R  O  Y: 

NE   PAR    LE    TRI- 

VMVIRAT. 


Auec  la  refponfè  fai&e  par  monfèigneur 
le  Prince  de  Condé. 


M:    D.    LXII. 


RE  QV  ESTE     PRESEN: 

TEE    AV    ROY    ET    A    LA 

ROYNE    PAR    LE 

TRIVMVIRAT. 


O  V  S  Duc  de  Guyfe,  pair,  grand 
maiftre&grâd  chambellan  deFran- 
ce,DucdeMontmorency,pair&  Co- 
neftable  de  France,  de  fainâ:  André, 
Marefchal  de  Frâce:  à  ce  qu'il  foit  no- 
toire a  vos  Maieftez  &  à  tout  le  mon- 
de, que  nos  cœurs  &  intentions  aflfez  cogneus  &  décla- 
rez par  toutes  actions  paffees ,  &  tout  le  cours  de  nos 
aages  &  vies  employées  &  defpédues  non  ailleurs  qu'au 
loyal  &  fidèle  fetuice  des  Maieftez  de  nos  bons  de£- 
fun&s  Roysfque  Dieu  abfoluejà  la  cofèruation  &  aug- 
mentation de  leur  honneur,grandeur,eftat  &  couron- 
ne y  ne  furent  iamais,  ne  font  auiourd'huy ,  &  ne  feront 
(Dieu  aydant)  de  nos  vies  autres  que  tédans  a  la  mefme 
bonne  &  loyalle  fin  que  deffus,  &  par  moy es  iuftes,  rai- 
fonnables  ,  légitimes  &  louables .  Aquoy  nous  auons 
voué  (après  le  feruice  de  Dieu)  le  demeurant  de  nofdi- 
étes  vies,biens  &  fortunes. 

Supplions  treshumblement  les  Maieftez  de  vous, 
Sire,  ôc  de  vous,  Madame ,  entendre  le  fonds  de  nos  in- 

tentions  &  penfees,que  nous  vous  defcouurons  Se  ma- 
nifeilons  en  toute  ryncenté.parceitefcritîenfemble  les 
caufes  de  noftre  venue  £>c  feiour  près  de  vos  maieftez:&: 
pour  lefquelles  nous  eftimonsennosloyautez&con- 
fciences(veu  les  eftats  &  charges  que  nous  auons)ne 
nous  en  pouuoir  ne  deuoir  aucunement  départir ,  (ans 
encourir  note  &  reproche  perpétuelle  pour  nous  6c  no- 
ftre pofterité,  d'eftre  infidèles  feruiteurs  &  officiers,  de- 
fêrteurs  de  l'honneur  de  Dieu,  &c  du  bien  de  Ton  Eglife, 
de  Thoneur,  bien,  falut  &  incolumité  du  Roy  &  de  no- 
ftre patrie ,  &  de  la  paix  &  repos  de  l'eftat  d'icelle  :  que 
nous  voyons  furlepoin&d'euidente&ineuitable  rui- 
ne ,  s  il  n'y  eft  promptement  &  fans  aucun  delay  pour- 
ueu  3  par  le  feul  remède  des  ordonnances  que  nous  efti- 
mons  deuoir  par  vos  Maieftez  eftre  faites,feellees,emo- 
loguees  &  approuuees  tât  en  voftre  grand  cofeil,  qu'en 
la  Cour  de  Parlemét  de  Paris,  &  autreS  Cours  de  voftre 
Royaume,telles  qu'elles  font  côtenues  aux  articles  fuy- 
uans,qu'en  toute  reueréce  &  humilité  nous  propofbns. 
Premièrement  nous  eftimons  neceflfaire,  non  feule- 
ment pour  l'acquit  de  nos  confeiences ,  mais  pour  l'ac- 
quit de  la  confeience  du  Roy3&c  du  ferment  par  luy  fait 
à  fon  facre,  pour  le  repos,  vnion  de  tous  fes  fubie&s ,  &c 
pour  ne  confondre  tout  ordre  diuin,  humain  &  politi- 
que :  de  laquelle  confufîon  dépend  &  fenfuit  necefTai- 
rement  l'euerfïondetous  Empires, Monarchies &rç- 
publiques.Que le  iloy  par  Edid perpétuel  déclare  qu'il 

ne  veut  &  entend  authorifer,  approuuer  nefouffrireii 
fon  Royaume  aucune  diuerfîté  de  Religion,  ny  d'Egli- 
fe?predications,adminiftrations  de  Sacremens,  aflem- 
blees,minifteres  ne  Miniftres  Ecclefiaftiques.Ains  veut 
&  entéd  la  feule  Eglife  catholique,  A poftolique  &  Ro- 
maine, receue,  tenue  &:  approuuee  de  (a  Maiefté  >  &  de 
tojis  Tes  predecetfeurs,les  prélats  &c  miniftres  d'icelle, 
predications,adminiftrations  de  facremens  d'eux  &  de 
leurs  commis  auoir  lieu  en  tout  fon  Royaume  &  pays 
de  (on  obeiflance  :  toutes  autres  aflemblees  pour  tel  e£- 
fe£t  reiettees  &  reprouuees. 

Que  tous  officiers  de  France,domeftiques  de  fà  Ma- 
iefté, &;  de  mes  fèigneurs  [qs  frères  &c  fèur,tous  officiers, 
tant  de  iudicature  que  de  la  milice,comptes  &c  finances 
de  ce  Royaume, &  autres  ayans  charge,  adminiftratios 
ou  commiflïons  de  fa  Maiefté,tiendront  &  obferueroc 
la  mefme  Religion,  &  en  feront  exprefle  déclaration. 
Et  les  refufàns ,  delayans  ou  cotreuenans  feront  priuez 
de  leurs  eftats  &  offices ,  gages,  charges  &  adminiftra- 
tions  ou  commiflïons:  fans  pour  ce  toucher  à  leurs  bies 
ny  à  leurs  perfbnnes,  (înon  qu'ils  fiflent  tumulte  ,fèdi- 
tion,monopole  ou  aflemblees  illicites. 

Que  tous  les  Prelats,beneficiers  &c  perfbnnes  Eccle- 
fîaftiques  de  ce  Royaume  feront  femblable  confeflion. 
Et  les  refufàns  ou  contreuenans  feront  priuez  du  tem- 
porel de  leurs  bénéfices  :  qui  fera  regy  fbubs  la  main  du 
Roy,  &  gens  de  bien  &  de  bonne  Religion,  commis  à 

I'adminiftration  d'iceux  par  les  fuperieurs,&  ceux  à  qui 
il  appartient  y  pouruoir .  Lefquels ,  félon  qu'ils  verront 
eftre  à  faire,les  priueront  du  tiltre,&  pouruoiront  d'au- 
tres en  leur  lieu,par  les  voyes  deues  &  légitimes. 

Que  toutes  les  Eglifes  violées  y  defmolies  &  fpoliees 
en  ce  Royaume,  au  grand  mefpris  de  Dieu  &:  de  fon  E^ 
glife ,  du  Roy,fès  ordonnances  &  Edi&s  ,  tant  anciens 
que  modernes  (qui  tous  ont  prohibé  tels  fàcrileges  fur 
peine  de  la  vie)foyent  réintégrez,  reparez  ôcreftituez 
entièrement  en  leur  premier  eftat  &  deu,  &  les  interefts 
fàtisfaits  de  tous  les  dommages  fouffertsr&lesdelin- 
quans  infra&eurs  des  Edi&s  violez  &c  fpoliateurs  punis 
comme  il  appartient. 

Que  les  armes  prinfes  en  ce  Royaume  par  quelque 
perfonne  que  ce  Toit  >  pour  quelque  couleur,  raifon  ou 
occafîon  que  ce  puiife  eftre  foit,foyent  laiflees  &  oftees 
par  ceux  qui  les  ont  prinfes,fàns  exprès  commadement 
du  Roy  de  Nauarrejieutenant  gênerai  de  fa  Maiefté, Se 
reprefentant  fa  perfonne  en  tous  fes  Royaumes  &  pays 
de  fon  obeiflance .  Et  ceux  qui  (e  font  ainfi  armez ,  &c 
perfeuerent  encores  à  prefent ,  déclarez  rebelles  &  en- 
nemis du  Roy  &  du  Royaume. 

Qu^audid  Roy  de  Nauarre  foui  (comme  lieutenant 
gênerai  de  fa  Maiefté,  &  reprefentant  fa  perfonne)  &à 
qui  de  par  luy  fera  ordonné  &  commis,  foit  loifiblea- 
uoir  &  aflTembler forces  en cedid Royaume,pour lexe- 
cution  Ôc  obferuation  des  chofes  defTufdiâes,  &;  autres 


qui  pourront  eftre  aduifèes,  pour  le  bien  du  Roy  &de 
fon  Royaume. 

Que  les  forces  ia  commencées  à  aflenibler  parlediâ: 
feigneur  Roy  de  Nauarre,  pour  le  leruice  de  fadi&e  Ma 
iefté  y  pour  les  effe&z  que  deflus ,  foyent  maintenues  6c 
•entretenues  foubzfon  authoritépour  quelques  mois, 
Dedans  lequel  temps  on  efpere  ,  fi  c'eft  le  bon  plaifir  de 
voz  Maieftez^voir  le  frui6t  des  remèdes  que  deflus,  &  le 
repos  de  ce  Royaume, 

Les  autres  prouifions  neceflairesSc  requifêstendans 
au  bien  &  repos  de  ce  Royaume,  qui  pourroyent  eftre 
ici  par  nous  obmis ,  foyent  prinfes  &  fuppleées  du  con- 
foil&aduisquifut  donné  par  la  Cour  de  Parlement  à 
Parisdors  que  dernièrement  vous  enuoyaftes  vers  elle  le 
fieur  d'Auanfon,pour  auoir  fon  auis  fur  les  remèdes  qui 
luy  fembloyent  conuenables ,  pour  pouruoir aux  trou- 
bles de  ce  Royaume,  &  fur  ce  que  ladidte  Cour  y  pourra 
prefèntement  adioufter. 

Ces  chofès  fai&es  &  accomplies  entièrement,  com- 
me deflus  (fans  lefquelles  nous  tenons  ce  Royaume  rui- 
néjnous  fommes  prefts  de  nous  en  aller  chacû  non  feu- 
lement en  nos  maifons,  s'il  nous  eft  commandé  &  or- 
donné, mais  au  bout  du  mode  (fi  befoin  eft)  en  exil  per- 
pétuel: après  auoir  eu  contentement  en  noftre  ame,  da- 
uoir  rendu  à  Dieu,à  noftre  Roy  à  noftre  patrie,  &  à  nos 
confeiences, l'honneur  &  feruice ,  l'amour  &  charité  & 
tout  autre  fidèle  office  que  nous  leur  deuôs,  en  fi  grand 


&  euident  y  fî  important  &  notable  péril  &  neceflïté. 
Pour  aufquelsobuicr  nous  fommespreftsde  facrifier, 
&  vouer  nos  vies,&  tout  ce  que  nous  auons  de  cher 
&  précieux  en  ce  monde.  Ce  que  nous  fîgnifions  à  vos 
di£tes  Maieftez ,  &  au  Roy  de  Nauarre,  tant  pour  nous 
eneftre  tefmoins  ôciuges,  que  pour  mettre  aux  incoue- 
niens  que  vousvoyez  les  remèdes  deflufdits,q  nous  efli- 
mons  eftre  trefiieceflaires  &  {èuls  couenables  :  afin  qu'il 
vous  plaife  en  déclarer  voftxe  volonté  &  refblution. 

Proteftans  deuant  Dieu  &  vos  Maieftez,que  la  noftre 
telle  que  deflus  ne  tend  qu'au  bien  &  falut  du  Roy  &  de 
fbn  Royaume:  &  que  nous  eftimons  que  ceux  qui  l'au- 
ront  en  recommandation,  ne  fe  pourront  efloigner  des 
chofes  cy  deflus  recordees  &c  remôftrees  en  ceft  efcript: 
que  nous  auos  figné  de  nos  mains,  pour  lacquid  de  nos 
confciences,  &noftredefcharge  enuers  Dieu,  vos  Ma- 
ieftez &  tout  le  monde  à  Faduenir.  Faid  à  Paris  ce  qua- 
triefme  iour  de  May.  L'an  mil  cinq  cens  foixante  deux. 
Signé  François  de  Lorraine,  de  Montmorency, 
faind  André 

AVTRE 


AVTRE    RE  QV  ESTE 

PRESENTEE    A    LA    ROYNE 

ledi£t  iour  y  par  Iedid  Triumuirat. 

fADAME,  outre  le  contenu  en 
1  l'efcript  que  nousauonsceiourd'huy 
4  prefentéà  voftre  Maiefté,  &  lequel 
f)  nous  entendons  &  efperons  (  auec- 
i  ques  voftre  congé  &  bonne  licence) 
faire  manifefter  ôc  publier  partoute 


la  Cbreftienté:  afin  de  donner  plus  d*occafion  à  vos 
Mwdeftez  de  s'affeurer  que  nous  defiros  {bubmettre  nos 
opinions  au  iugement  de  voftre  Maiefté ,  &  du  Roy  de 
Nauarre,  &  cercher  toute  pacification  pour  ce  Royau- 
me. Apres  qu'il  vous  a  pieu  nous  déclarer  que  le  Roy, 
ne  vous,  ne  nous  commanderiez  iamais  de  nous  retirer 
de  voftre  Cour. 

Moyennant  que  ceux  d'Orléans  fe  defarment,  &  que 
les  pays,  villes  &  places  de  ce  Royaume  rendent  entière 
obeiftance  à  vos  Maieftez,&  que  tous  facent  ferment 
d'obéir  au  Roy  (  comme  à  leur  fouuerain  &  naturel  fei- 
gneur  j  &  à  tous  les  Edidts  &  ordonnances  qui  font  ia  Se 
pourront  cy  après  eftre  fai&s  par  fa  Maiefté ,  par  l'aduis 
de  Con  confeil ,  &  emologuez  par  fa  cour  de  Parlement 
de  Paris  rdemourans  les  forces  entre  les  mains  du  Roy 
de  Nauarre  3  Lieutenant  gênerai  du  Roy ,  &  reprefen- 

tant  fa  perfonne,en  tel  nombre, telles,  &  pour  tel  temps 
qu'il  fera  aduifé  efëre  necefifaire.Sans&  -au  parauant  lac- 
complifTenrient  defquelies  chofes  nous  efhmons  en  nos 
loyautez  &c  confciences  (  pour  les  eftatz  &  charges  que 
nous  auôs)  ne  nouspouuoir  ne  deuoir  départir  de  voftre 
Cour  &  fuitte,fans  encourir  note  &c  reproche  perpé- 
tuelle pour  nous  &  noftre  pofterité,  d  eftre  infidèles  fer- 
uiteurs  &  officiers ,  deferteurs  de  l'honneur,  bien,  inco- 
lumité  &  falut  du  Roy  &  de  fon  Royaume^de  noftre  pa- 
trie, &  de  la  paix  &c  repos  de  tous  les  eftatz  d'icelle  :  que 
nous  voyons  fur  le  poin£t  d'euidéte  &  ineuitabîe  ruine, 
s'il  n'y  efi  promptement  &  fans  aucun  delay  pourueu. 

Nous  offrons  de  nous  retirer  chacun  en  l'vne  de  nos 
maifons^pour  obéir  au  Roy  de  Nauarre,  en  tout  ce  qu'il 
nous  fera  commandé.  Durant  laquelle  noftre  abfence, 
tant  s'en  faut  ("Madame)  que  nous  defirons  ne  requerôs 
de  monfieur  le  Prince  de  Condé  femblable  retraite,  en 
lvne  de  fes  maifbns ,  que  nousfouhaitons  fa  prefènce 
près  de  vos  Maieftez  :  &  vous  fupplions  l'en  vouloir  au 
pluftoft  approcher, &  retirer  hors  du  lieu  &  compagnie 
oùil  eft,  Nepouuans  ne  voulans  efperer  d'vn  tel  Prince 
que  chofe  digne  du  fang  d'où  il  eft  y  (Tu.  Faid  à  Paris  le 
quatrième  de  May.  Lan  mil  cinq  cens  foixante  deux. 
Signé  François  de  Lorraine,  de  Montmorancy,  Sain& 
.André. 

FIN. 


RESPONSE   FAICTE 

PAR  MONSEIGNEVR   LE    PRINCE 

de  Condé,à  la  requefte  prefentec  par  le  Triumuirat* 

Ncores  que  par  plufleurs  efcripts  qui 
ont  eftépubliez,&  autres  moyés,i'ave 
aflez  amplement  deduid  les  caufes 
qui  mont  meu  à  prédre  les  armes ,  & 
auecques  quelles  conditions  i'eftoye 
preft  à  les  laifTer  &  me  retirer  en  ma 
maifbn  :  Toutesfois  il  n'a  elle  poflîble  de  retirer  de  ceux 
qui  tiennét  le  Roy  &  la  Royne  en  leur  puiflance,autres 
parolles  que  comminatoires,  pleines  de  reproches  &  de 
menaces.  Et  mefmes  du  cômencement  que  ie  fus  à  Or- 
léans, auant  qu'auoir  entédu  ce  que  ie  vouloye  dire,  en- 
uoyerent  icy  des  lettres  &  des  commandemens  fi  rigou- 
reux, &  en  termes  fi  outrageux  :  comme  s'ils  euflent  eu 
affaire  à  des  larrons  de  campagne,  &  voleurs  publiques. 
Et  ayans  cogneu  que  ie  ne  tenoye  compte  de  leur  indis- 
crète façon  de  faire ,  &  que  leurs  choleres  &  artifices  ne 
me  pouuoyent  diuertir  du  chemin  que  i'auoye  comen- 
cé  de  tenir  (qui  eftoit  de  cotinuer  en  ma  demande  iufte 
&  raifonnable,&  qui  n'eft  fondeefur  ma  paffion,fur  mo 
proffir,  ny  fur  mon  ambition  :  ains  fur  le  zèle  que  i  ay  &c 
doy  auoir  à  la  liberté  du  Roy  &  de  la  Roy  ne ,  &  au  bien 
&  repos  de  {es  fubiets )  ils  fe  fontaduifez  deprefenter 

àleurs  Maieftez  vn  efcript ,  qu'ils  appellent  vne  Reque- 
fte,en  toute  humilité  &,  reuerence:mais  fans  la  regarder 
de  près ,  &  ne  faire  que  palier  par  deflus ,  Ion  iugera  que 
ceft  vn  arrefl: ,  Se  non  pas  vne  Requefte .  C'eft  vne  déli- 
bération conclue  &arretëec  par  les  trois  Requerans, qui 
font  le  Duc  de  Guyfe,Coneftablej>&:  leMarefchal  fain  6t 
André,  auec  le  Légat ,  le  Nunce  du  Pape,  &  l' A  mbafla- 
deur  des  eftrangers.  Et  ceux  qui  depuis  fix  mois  ont 
prinsgardeà  leurs  pra&iques  &  menées  /pourront  tef- 
moigner,&  auecques  vérité,  que  celle  condufion  a  efté 
fondée  non  pas  fur  le  zèle  de  lafoy  &  de  la  Religion, 
mais  furlafineffe,  artifice  &  ambition  defdits  trois  re- 
querans.  Lefquelsfevoyans  hors  de  la  Cour,  non  pour 
defplaifir  qu'ils  y  eufïentreceu,  mais  parce  que  de  tout 
temps  ils  n'ont  peu  endurer  vn  Prince  du  fang  auprès 
des  Roys ,  &  auiïi  qu'ils  voyoyent  bien  que  la  Royne 
tendoïtplus  auproffit  du  Roy  &  fou lagement  du  peu- 
plera lescotenter^ou  (pour  mieux  dire)  à  fe^ 
auariceia  cogniïe  &  detefteed'vn  chacun  :  ils  £c  ralliè- 
rent enfemble,  &  cercherent  vn  moyen  de  reueniren 
leur  grandeur,  Se  reprendre  l'authori  té  décommander 
plus  grande  qu'ils  n'eurent  iamais.  Et  fçachans  bien 
qu'ils  ne  ppuuoyent  attendre  aucun  fecours  ny  du  peu- 
ple ny  de  la  noblefle,  &  que  tout  honefte  pretexre,  tous 
moyens,  toutes  faueurs  ôcaffiftëce  desfubie6ts  du  Roy 
leur  defaudroyent  (tant  ils  fe  font  bien  portez  du  temps 
qu'ils  ont  gouuerné  )  ils  fondèrent  leur  deffein  fur  la  re- 


ligion,efperans  que  les  prebfires  &  ceux  qui  en  dépen- 
dent, &  ont  quelque  intereft  auecceft  ordre,  leur  don- 
neroyent  fecours  de  gens  &  d'argent.  Et  pour  s'afleurer 
de  la  vi&oire,  appelèrent  à  leur  pratique  les  eftrangers. 
(Et  cela  fe  verra,,  &  fera  quelque  iour  iugé,à  fin  que 
ceux  qui  viennent  après  nous, y  prennent  exemple.)  Et 
ainfi  préparez  &  appuyez  fur  folles  &  vaines  efperâces, 
conclurent  d'appeler  tous  leurs  amis  :  corne  ils  ont  fai£t 
de  tous  les  endroits  de  ce  Royaume,  qui  toutesfois  ne 
fe  font  pas  trouuez  en  grand  nombre.  Conclurent  de 
venir  trouuer  le  Roy  5c  la  Royne  en  tel  équipage,  qu'il 
ny  auroït  perfonne  qui  olait  cotredire  à  leurs  comman- 
demens.  Et  pour  mieux  safleurer  de  pouuoir  longue- 
ment régner,  feirent  vn  roolle  de  ceux  qui  deuoyent 
mourir,  &:  de  ceux  qui  deuoyent  élire  bannis,  &dvne 
infinité  d'autres,  qui  deuoyent  eftre  demis  de  leurs  e- 
ftats,  &priuez  de  leurs  biens.  Au  premier  rang  eftoit 
mon fieur le  Chancelier,  &plufieurs  bons perfon nages 
du  confeilprîué,  &c autres tenans lieux  honorables  au- 
près de  leurs  Maieftez.  Les  hommes  eftoyent  ia  choifis 
&c  efieus>  pour  tenir  la  place  de  ceux  qui  feroyent  ou 
meurtris  ou  exilez.  Et  Dieu  a  voulu  qu'ils  ontmonftré 
leur  bon  iugement,  par  les  fix  qu'ils  ont  efleu  du  confeii 
priué,  en  lieu  des  fix  qu'ils  vouloy et  chafler.  La  compa- 
raifon  des  vns  aux  autres  eft  telle  que  les  enfans  font  cô- 
trainds  d'en  faire  des  chanfons.  La  Royne  deuoiteftrc 
enuoyee  àChenonceau,  s'occuper  à  faire  des  iardins. 

B.iii. 


Monfïeur  le  Prince  delà  Roche  furion,Prînce  du  Cangl 
fap-e  Se  vertueux,deuoit  eftre  elloigné  du  Roy,  &  le  lieu 
qu'il  tient  donné  Se  afligné  à  autres ,  qui  inftruiroyent 
laieunefle  defàMaiefléànbyr  iamais  parler  de  Dieu, 
ny  de  ce  qui  peut  nourrir  (on  efprit,qui  de  foy  eft  enclin 
à  toutes  choies  bonnes,  fain&es  &  louables.  Et  encores 
inoins  l'infiruiroit-  on  d'entédre  luy-mefmes  a  fes  affai- 
res 3  &  fe  feruîr  des  hommes  pour  miniftres ,  &  non  pas 
pour  maïftres,  donner  audience  à  vn  chacun ,  honorer 
fànoble(fe,aymer  les  armes  pourlaneceflïté,  tenir  la 
main  à  la  luftice,  foulager  (on  peuple,  &  fingulieremét 
fauorifèr  les  poures,&  les  garder  de  toute  oppreffion  8c 
violence  :  &  fur  tout  de  n'admettre  iamais  près  de  Iuy 
vne  Idole ,  c'eft  aflauoir  homme  qui  face  le  Roy,  &c  qui 
fbubs  prétexte  ou  d'amitié  ou  de  logue  fèruitude  vfur- 
pe  fon  authorité  fur  fes  fubiets .  C'eft  la  nourriture  que 
la  Royne  a  baillée  à  noftre  Roy,  &  qui  defplaift  aces 
feigneuts:qui  défirent  le  former  à  leur  façon,  &  en  faire 
vn  Roy  qui  fçache  bië  baller,  picquer  vn  cheual,  porter 
bien  la  lance,faire  ramour,aymer(c6me  Ion  dit)plus  la 
femme  de  fon  voifin  que  la  fienne  3  &  au  refte  qu'il  foit 
ignorant.  Car  il  n'appartiét  pas  a  vn  Roy  (ce  difent-ils) 
de  fçauoir  quelque  chofe.  Quil  tienne  fa  réputation  a- 
uec  vne  grande  grauité,à  1  endroit  des  poures  gens  qui 
ont  affaire  à  luyrqu'il  agradiffe  Ces  fèruiteurs,&  remette 
fur  eux  tous  fes  affaires  &  le  gouuernemét  de  fon  Roy- 
aume: qu'il  ne  donne  audiéce  à  perfonne,  qu'il  ne  voye 


iairuis  lettres,  ne  qu'il  en  figne  aucune  de  fa  main ,  afin 
qu'il  ne  puifTe  defcouurir  les  trôperies  qui  fe  font  foubs 
fon  cachet:qu  il  ne  tienne  compte  que  de  trois  ou  qua- 
tre choifis  par  luy.qui  s'entrebatct  à  qui  fera  le  premier, 
&  qui  aura  plus  de  moyen  de  pilier  :  qu'il  Toit  prodigue 
pour  les  fauoris,  chiche  &mechanique  pour  tous  les 
autres  :  qu'il  foit  cruel  enuers  fon  peuple,  qu'il  le  def- 
pouille  de  toute  fa  fubftâce:  queles  efta'ts  de  iudicature 
foyentvendusàdenierscomptans^&àleur  profit  ,& 
qu'ils  foyent  baillez  es  mains  d'hommes  ignorans,aua- 
res  &  ennemis  de  la  luftiee.  Et  enfin,  que  lamaifon  du 
Roy  foit  triomphale  en  vanité  &  fuperfluité  d'habiile- 
mens,de  doreures^  vn  réceptacle  de  gens  de  mauuai- 
fe  vie.Ie  ne  dy  point  cecy  fans  caufe;&  chacun  peut  en- 
tendre ce  que  ie  veux  dire,&  la  Royne  en  fçait  des  nou- 
uelles .  Ces  feigneurs  donc  qui  prefentent  celte  reque- 
ite ,  ont  fait  cefte  belle  ligue  plus  dommageable  &  per- 
nicieufe  à  ce  Royaume,  &  plus  fanguinaires,que  ne  fut 
celle  de  Sylla3celle  de  Cœfar, 8c  depuis,celleduTrium- 
uirat  de  Rome.  Et  l'auroyent  défia  exécutée,  n'euft  efté 
la  grâce  que  Dieu  ma  faite  à  leur  réfuter.  Et  m'efbahy 
qu'ils  foyent  tant  affeurez  en  leurs  viiages,  de  tenir  de- 
uantla  Royne  le  propos  qu'ils  tiennent.  Encoresplus 
fuis-ie  efbahy  de  ladi&e  Dame,  qui  a  patience  de  les  ef- 
coutenattendu  que  dés  qu'ils  cômencerent  à  faire  leurs 
menées,  elle  en  fut  aduertie,  &  a  feeu  iour  pour  iour,  ce 
qu'ils  ont  fait ,  &  ont  voulu  faire .  Et  à  celte  heure  elle 


prend  leurs  bonnes  parolles ,  tout  ainfî  corne  fî  elle  n'a- 
uoit  efté  informée  de  leur  intention.En  quoy  elle  mon- 
ftrebien  quelle eft  vrayementprifbnniere,  &  plus  que 
prifonniere .  Car  d  vn  a&e  fi  malheureux ,  &  qui  meri* 
teroit  vne  vegeance  publique, &  duquel  elle  a  efté  plei- 
nement informée ,  elle  faiâ;  fèmblantdenelauoiria- 
mais  fceu  ny  péfé.Et  fans  la  peur  qu  elle  a  d'eftre  eftran- 
glee  en  fon  Ii6t  (comelon  la  fait  menacer  tous  les  iours, 
&  de  ce  ie  m  en  rapporte  àioii  ferment)  elle  n'euft  pas 
failly  de  reiecter  leur  requefte,  &  leur  reprocher  que 
pour  leur  auarice  &c  ambition  ils  font  caufe  de  tout  le 
trouble.  Et  puis  que  le  danger  où  elle  eft  présentement, 
empefche  quelle  ne  peut  ny  ofe  recognoiftre  le  faiâ: 
comme  il  eit,&  refpondre  à  ceux  qui  par  belles  parolles 
luy  veulent  defguifer  les  matières:  ie  luis  côtraint,  pour 
fouftenir  lauthoricé  du  Roy  &  la  fienne,  refpondre  à 
leur  demande  &c  au  nom  de  leurs  Maieftezidelaliberté 
defquelsie  me  fuis  rendu  lvn  des  defenfeurs*Efperant 
quefilefdidts  requerans  ne  veulent  recognoiftre  leur 
faute, Dieu  m'afïïftera,&,  fiuorilèra  la  bonne  intention 
qu'il  m'a  donnée  :  &  que  cous  les  bons  iuiets  du  Roy  fè 
ioindrontauec  moypour  deîiurer  ce  poure  Royaume 
des  mains  de  ceux  qui  le  veuleiït  ty  ranmfer. 

Au  commencement  de  leur  eferit ,  pour  donner  Iu- 
ftre,^  audtorifèr  leur  dire  jls'mettenoleurs  qualitez:  ils 
mentionnent  fort  honorablc'mét  leurs  grans  &  loyaux 
feruices,&  veulent  que  de  leurs  adtiôs  pafleesjon  puifle 

iuger 


îuger  de  leur  cœur  &  de  leur  intention^ 

Mais  il  n'eftoit  befbinde  Elire  va  fi  beau  commen- 
cement (félon  leur  aduis)  pour  faire  vne  (î  mauuaife  fin.' 
Car  quand  ils  fèroyent  encores  plus  gras  qu'ils  ne  font, 
quand  leurs  feruices  fèroyent  dignes  de  plus  grande  re- 
commâdation  qu'ils  ne  difent,  encores  ne  fenfuyuroit 
il  pas  que  leur  faute ,  qui  eft  prefènte  Se  fi  grade  &  fi  ap- 
parère,  deuft  eftre  couuerte,  &  encores  moins  acceptée 
pour  œuure  bonne  &raifonnable.  Et  fi  quelques  vns 
d'entre  eux  ont  fait  des  feruices  (comme  certes  ie  con- 
fefleray  toufiours)  fi  ne  faut-il  pas  que  s'ils  n  en  ont  efté 
recompenfez  ,  ils  le  veulent  eftre  à  prefent  par  la  ruy  ne 
du  Roy  &  de  tout  fbn  Royaume .  Mais  grâces  à  Dieu, 
ils  font  fi  bons  pères  de  famille  tous  trois,  &  aymas  tant 
leur  profit,  qu'ils  n'ont  fi  longuement  attédu  à  deman- 
der éc  en  prendre  la  récompense .  Tefmoing  deux  cens 
cinquante  mille  liures  de  rente,  &vn  milion  dbren 
meubles  qu'ils  pofledent  auiourd'huy  plus  de  ce  que 
leurs  pères  leur  ont  delaifTé:  outre  trois  cens  mille  liures 
de  rëte  que  les  leurs  tiennent  du  bien  de  l'Eglife .  Et  s'ils 
ne  fe  contentent  des  biens  &  des  honneurs  qu'ils  ont 
receudes  predecefTeurs  Roy  s,  &  que  pour  refpondrea 
leur  naturel  il  faille  nombrer  parmy  les  droids  dere- 
compenfe  quelques  vengeances  particulières  :  en  ceft 
endroid  ont-ils  eftéafTez  fatisfaids.  Et  qu'il  leur  fou- 
uienne  de  tant  de  bons  &  notables  perfonnages  qui  fil- 
ent emorifonnez  fans  charges  ny  informations,  àleur 

requefte ,  tant  de  charitez  qu'ils  ont  preftees  à  plufïeurs 
bons  feruiteurs  du  Roy,tant  de  maifons  perdues,  &:  ho- 
norables familles  apouries  durant  les  règnes  des  Roys 
François  premier,  Henry,  &  François  fécond.  De  forte 
qu'ils  fe  font  aydez  de  la  faueur  de  leurs  Maieftez ,  non 
feulement  a  s  agrandir  &  enrichir,  mais  à  appourir  les 
autres,  &  fe  venger  de  leurs  haines  particulières.  Et  s'ils 
veulent  que  leur  intention  (oit  (comme  ils  difent)  co- 
gneue  de  leurs  aûions  pa(fees,il  fera  facile  de  iuger  que 
leur  deffein  eft  tel  que  tous  les  bôs  fubie&s  &  feruiteurs 
du  Roy  s'y  doiuent  oppofer,  &  auecques  toutes  leurs 
forces  y  refîfter. 

Ils  difent  par  après,  qu'il  faut  craindre  vne  euidente 
&ineuitable  ruine,  fi  par  eux  n'y  eft  promptement  re- 
médié. Et  à  ces  fins  prefêntent  des  articles  auec  toute 
humilité  &  reuerence .  Mais  qui  leur  demanderoit  qui 
efteaufede  cefte  ruine,  &  qui  l'a  cerchee&  procurée: 
s'ils  vouloyent  dire  la  vérité  ils  fèroyent  contraints  de 
reietter  la  coulpe  fur  eux-mefmes.  Car  après  la  publica- 
tion de  l'Edi£t  de  lanuier  il  y  auoit  paix  &  vnion  vni- 
uerfelle  par  tout  ce  Royaume.  Et  ne  fauroyent  nier  les 
deux  (c'eft  affauoir  le  Coneftable  &  le  Marefchal  fain& 
André)  que  tant  qu'ils  eurent  opinion  que  ceux  delà 
Religion  reformée  ne  fè  conteteroyent  de  Tordonnan-  I 
ce  qui  auoit  efté  faite,  ils  firent  femblantdelatrouuer 
bonne^&  de  l'approuuer:  iurerent  entre  les  mains  de  la 
Royne(auffi  fit  le  Roy  de  Nauarre,  &c  tous  les  autres  du 


confèil)  de  la  faire  maintenir  en  leurs  gouuernemen^ 
&  de  ne  parler  d'y  difpenfe^ou  faire  contrcuenir,  pour 
vnc  part  ou  pour  l'autre .  Mais  quâd  ils  virent  que  ceux 
deladiâe  Religion  auoyent  promptement  obey  aux 
commandemens  du  Roy,ils  eflayerent  de  fufciter  l'au- 
tre partie .  Et  toutesfois  ils  eurent  fi  peu  de  fuitte ,  qu'ils 
ne  trouuerent  pcrfonne  pour  leur  fèruir  de  miniftres 
que  le  Preuoft  des  marchans ,  Marcel ,  &  dix  ou  douze 
crocheteurs .  Tellement  que  le  duc  de  Guyfè  fut  con- 
traint d'y  mettre  la  main  luy-mefmes  à  Vafly ,  tk  tailler 
en  pièces  ce  poure  peuple  faifànt  leurs  prières .  Le  Co- 
neftable  n'ayant  peu  furprédrel'Eglifè  de  Paris ,  efpan- 
dit  la  cholere  fur  les  chaires  des  predicants,  &fur  les 
maifons  où  les  aflfemblees  fefàifoyent  qu'il  fit  brufler, 
&  voler  quelques  maifons  de  ceux  de  ladide  Religion. 
Et  ne  fè  faut  efbahir  fi  Ion  a  prins  la  reuâge  fur  les  ima- 
ges en  plufieurs  endroits  de  ce  Royaume.  Parquoy  s'ils 
eftiment  que  la  diuifion  du  peuple  fbit  la  ruine  qu'ils 
difent  eftre  fi  euidente,  ils  en  font  les  autheurs  :  &  pour 
tels  doiuent  eftre  cogneus  &  blafmez .  Et  quant  à  l'hu- 
milité &  la  reuerence  qu'ils  prefontent  au  Roy  &à  la 
iloyne,encores  nay-ie  point  veu  qu'ils  ayentobeyà 
commandement  qui  leur  ait  efté  fait  de  la  part  de  ladi- 
te Dame .  Mais  ie  fçay  bien  qu'ils  ont  tous  trois  refufe 
d'aller  en  leurs  gouuernemens  :  ie  fçay  bien  qu'ils  n'ont 
voulu  venir  à  Monceaux:  comme  ie  fey  moy,  quand  la 
ftoyne  le  nous  commanda, 

Ils  font  venus  armez  à  Paris,  contre  (on  comrnande- 
niét:  ils  n'en  ont  voulu  fbrtir,  quelque  prière  qui  leur  en 
ait  efté  faiéte.  Et  i'en  fuis  forty  pour  o.b.eyr  a  la  volonté 
de  leurs  Maieflez.  Ils  fôt  allez  trouuer  le  Roy  &  la  Roy- 
ne  en  compagnie  armée:  combien  que  cela  leur  euft 
efté  expreffement  défendu.  Ils  les  ont  tiré  de  Fontaine- 
bleau^ les  ont  menez  à  Melun,  &  de  Melun  à  Paris:  & 
le  tout  par  force.  Et  de  ce  le  m'en  rapporte  à  la  confcien- 
ce  de  la  Royne,  &  à  (on  ferment ,  ou  a  fa  paroile,  quand 
elle  fera  en  fa  liberté  d'en  pouuoirdireçequieneft.  Ils 
ayment  mieux  veoirvne  guerre  ciuile  en  ce  Royaume, 
voire  iufques  a  y  faire  venir  les  eftrâgers,  pluftoft  que  de 
coufentir  qu'ils  fe  retirent  en  leurs  maifons ,  fans  dimi- 
nution de  leurs  biens  ny  de  leurs  eftats.  Voylalareue- 
rence&  humilité  de  ceux  quiprefententladi&ereque- 
fte.  Voyla  le  zèle  qu'ils  ont  à  l'mcolumité  du  Roy^om- 
meilsdifeilt.  Lequel  ils  ayment  tant  &  honorent ,  que 
pluftoft  que  d'aller  en  leurs  maifons,  ils  ayment  mieux 
veoir  (on  Royaume  en  danger  d'vne  ruine  qu'ils  difenc 
euidente  &  ineuitable.  Voila  l'amour  qu'ils  portent  à 
leur  patrie:  en  laquelle  ils  appellent  les  armes  étrangè- 
res pour  la  piller,  &  (  fi  Dieu  n'y  met  la  main  )  l'affuble- 
£tir  &  la  ruiner  du  tout 

Ils  demandent  puis  après  vn  Edid  perpétuel  fur  le 
faiétde  la  Religion.  Et  quâd  nous auons demandé  1  en- 
tretenemët  de  celuy  qui  a  efté  fài£t,iu(ques  à  la  maiorké 
du  Roy  >  ils  ont  did  que  c  eftoic  vne  demande  inciuilc 


&  defraifonnabîe:  que  c'eft:  au  Roy,quad  bon  luy  fêta- 
ble  de  châger,lirniter,amplier  &  reftreindre  fes  Ediâs. 
1  Et  qu'en  luy  demandant  que  ce  qui  ia  eft  ordonné  par 
luy  &  ion  confeil  foit  gardé  &  entretenu,pédant  fa  mi- 
norité, nous  voulôs  tenir  fa  Maiefté  en  prifon  &  capti- 
uité .  Et  toutesfois  ils  veulent  que  l'Ediâ:  qu'ils  ont  fait 
eux  trois,  foit  perpétuel  &  irreuocable.  Et  fi  la  raifon 
qu'ils  allèguent  contre  nous  doit  eftrereceuë,  par  icel- 
le  mefme  nous  conclurons  auffi  qu'ils  veulent  eux-mef. 
mes  tenir  le  Roy  prifonnier  en  fa  minorité  &  en  fa  ma- 
jorité. Et  faut  bien  dire  qu'ils  eftimen  t  pouuoir  maiftri- 
fer&  commander  non  feulement  àlaperfonne  du  Roy, 
mais  entièrement  à  tout  le  Royaume  :  puis  qu'en  chofe 
de  fi  grande  importance,  &  qui  attire  auecques  foy  tant 
d'inconueniens ,  ils  ofent présenter  vne  ordonance  qui 
n'eft  authorifèe  que  de  trois.  Que  feirent  iamais  dauan- 
tage  Augu  fte,  Marc  Antoine  &  Lepide,  quand  par  leur 
Triumuirat  mefehant  &  infâme  ils  fubuertirent  les  loix 
&c  la  Republicque  Romaine  ?  S'ils  euffent  efté  meus  de 
bon-zele (comme  ils  difent)  pacifique,  &  non  fèditieux 
d'vn  zèle  de  Religion ,  &  non  d'ambition:  ils  n'eu  fient 
pas  commencé  par  1  exécution,  comme  ils  ont  faid:  :  ils 
fuflTent  venus  fans  armes,  ils  fe  fulfent  prefentez  auec 
humilité  Se  reuerence,ils  enflent  remôftré  les  caufes  qui 
les  mouuoyent  à  ne  trouuer  bon  l'Edid  de  Ianuier ,  ils 
enflent  fupplié  treshumblement  le  Roy  ôc.  la  Royne de 
regarder  auecques  leur  côfeil ,  auecques  l'aduis  des  Par- 
Ci^ 


ïemêts,&  des  autres  eftats  ,  Ci  par  autre  moyen  on  pour- 
rait remédier  aux  troubles  à  laconfèruation  de  l'hon- 
neur de  Dieu,  &  de  la  feureté  &  grandeur  du  Roy  &  de 
ce  Royaume,  Parlans  ainfi,ils  euflent  moftré  qu'ils  ne- 
ftoyent  guidez  d'autre  paffion  que  du  zèle  de  leurs  con- 
fidences. Mais  leur  façon  de  faire  defcouure  afïêz  que  la 
Religion  leur  fertpour  auoirfuyte,&  mettre  diuorce 
entre  les  fubie&s  du  Roy:  &  auec  vne  part,  côioin&e  a- 
uec  les  eftrâgers,  fè  rendre  maiftres  &  feigneurs  de  tout. 
Aufquels  iefuis  contrainâ;  de  dire  que  les  Princes  du 
fâng(defquels  ils  ont  efté  de  tout  temps  ennemis  ,  &  les 
ont  reculez  autant  qu'ils  ont  peu)  n'endureront  point 
que  les  eftrangers,  &  ceux  qui  ne  font  appeliez  au  gou- 
uernement,  fè  meflent  de  faire  des  Edi&s  &c  des  ordon- 
nances en  ce  Royaume.  Orilsveullent&  demandent 
quei'Eglife  Romaine  (  qu'ils  appellent  Catholique  & 
Apoftolique)  ait  lieu,  &  foit  feulement  recogneue  en 
France:  &  à  ceux  de  la  Religion  reformée  foyent  deffen- 
dus  les  prefehes  &  les  Sacremens.  C'eft  vn  Duc  de  Guy- 
fê  ,  Prince  eftranger ,  vn  fieur  de  Montmorency ,  &  vn 
fîeur  de  fain£t  André  qui  font  vne  ordonnance  contre 
l'Edi&de  Ianuier,  accordé  par  le  Roy,  &  la  Roy  ne  fa 
mère,  le  Roy  de  Nauarre,  les  Princes  du  fàng,  auecques 
le  Confeii  du  Roy,  &c  quarente  des  plus  grands  Se  nota- 
bles perfonnages  de  tous  les  Parlemés.  Ce  font  trois  qui 
font  vne  ordonnance  contre  larequefte  prefènteepar 
les  Eftats ,  ceft-affauoir  la  noblelTe  &  le  tiers  eftat  ,  à 


Orléans  >  Se  depuis  à  (ainâ;  Germain.  Lefquels  deux  E- 
ftats  requirent  qu'il  pleuft  au  Roy  bailler  temples  i  ceux 
de  ladi&e  Religion  reformée.  Ce  font  trois  qui  font  v- 
ne  ordonance  qui  ne  peut  eftre  exécutée  {ans  vne  guer- 
re ciuile,  fans  mettre  le  Royaume  en  danger  d'vneeui- 
dente  ruine.  Eteuxmefmes  le  voyent,  &leconfeflent. 
Et  voila  comment  ce  Royaume  leureft  obligé  /&  quel 
frui£t  apporte  leur  fçauoir  &c  leur  bon  zèle, ou  (pour 
mieux  dire)  leurs  pratiques,  leurs  menées  &  ambition 
décommander. 

Le  Duc  de  Guyfe  &  fes  frères ,  faifans  cefte  entreprin* 
fededechafler  ceux  de  la  Religion  reformée ,  quelque 
bon  zèle  qu'ils  prétendent  auoir^ne  fçauroyent  nier  que 
volontairement  ils  ne  cerchent  troubler  &  mettre  en 
danger  ce  Royaume.  Ayans  veu  ce  que  pour  femblable 
dellein  leur  fucceda  fi  malheureusement en  EfcofTe.  Au 
quel  païs  l'vne  part  &  l'autre  viuoyent  en  paix  fbubs  l3o- 
beyflance  de  celle  bonne  &c  vertueufe  Princefle  la  Roy- 
ne  douairière  :  iufques  à  ce  que  par  l'authorité  defdi&s 
de  Guyfe  fut  publié  que  le  Roy  n'entendoit  permettre 
que  autre  Religion  fuft  receiie  audi&pays  que  celle  de 
l'Eglife  Romaine .  Qui  fut  caufe  que  quelque  petit 
nombre  de  gens  de  baffe  condition  s'efleuerent,&  prin- 
drent  les  armes  qui  furent  en  peu  d'heure  feparez  par  la 
prudence  de  ladideDame,&laydedelaNoblefle.  Et 
deuoit  ce  commencement  feruir  d'admonneftement 
audi&de  Guyfe,  du  danger  qu'il  y  auoit  déplus  grand 


troubles^s'ilsnefedefiftoyet  de  leur  entreprinfe.À  quoy  I 
toutesfois  ils  ne  voulurent  entendre:ains(  au  contraire) 
plus  efchauffez  que  iamais,efcriuirentàladi&eDamc 
des  lettres  fort  rïgoureu(ès,en  la  taxant  d'auoirvféde 
trop  de  doulceur,  &  principalement  en  la  caufedela 
Religion.Et  que  pour  corriger  les  fautes  paflfees,il  cfloit 
necefTairede  mettre  la  main  au  fang,  &  fur  les  princi- 
paux. Et  pour  ce  fai&enuoyerent  dçuerselle  l'Euefquc 
a  Amy enSyôc  le  fieur  de  la  BrofTe.Lefquels  pour  fe  mon- 
ftrera  leurarriuee  bons  catholiques  Romains  voulu- 
rent contraindre  vnchafeun  d'allerà  la  Mefle,repro- 
choyentfouuent  à  la  di&eDame  ,  &  au  fieur  d'Oyfel, 
qu'ils  auoyent  tout  gafté:  publièrent  leur  defTein  qui 
eftoitd'vfer  delà  force*  L'Euefqued'Âmyens,  comme 
Légat  du  Pape,  attendant  les  bulles  de  fa  légation ,  pro- 
mettoit  de  réduire  la  plufpart  de  ceux  qu'il  difoit  for- 
uoyez.  Le  fieurdelaBroffepromettoit  en  vn  mois  ex- 
terminer ceux  qui  ne  voudroyent  reuenir.  E  t  pourautat 
que  l'auariceefttoufiours  accompagnée  de  la  cruauté, 
ils  regardèrent  de  bon  œil  les  terres  &c  pofleifions  delà 
noblefTe  :  efcriuirent  à  ceux  qui  les  auoyent  enuoyez, 
qu'en  rendant  le  peuple  taillable,  &  faifant  mourir  les 
gentilzhommes  qui  auoyent  fuyui  la  Religion  refor- 
mée, il  y  auoit  moyen  d'augmenter  lereuenu  du  Roy 
de  deux  cens  mil  efcuz  par  an ,  &  de  pouruoir  mil  gêtilz 
hommes  François  &  de  maifons  &  de  biens,  pour  y  de- 
mourer  cotinuellement, &  y  feruir  corne  pour  vne  gen- 

darmerie  ordinaire .  Cefte  condition  fut  volontiers  re- 
ceue&embrafleeauec  grandes  louanges^de  ceux  qui 
etl  eftoyent  les  autheurs.  Et  quelque  rèmonftrance  que 
ladi&e  Dame  &  le  fient  d\3y  fel  feeuflent  faire ,  que  les 
Efcoffois  n  eftoyent  pas  ayfèz  à  dompter  :  que  fi  Ion  les 
vôuloit  contraindre  pourlefai&dela  Religion , ils  fe 
mettroyent  es  mains  des  eftragers:  auecquesTayde  det 
quels,  pour  s'afleurer  du  tout  /ils  dechalîeroyent  entiè- 
rement le  nom  &  obeiffance  de  l'Eglifè  Romaine:  &c 
que  de  là  on  mettroit  en  danger  leftat  &  ce  qui  appar- 
tenoit  à  I'authorité  du  Roy  &  de  la  Royne .  Tout  cela 
fut  reietté.  La  Royne  eftoit  vne  bone  femme  :  mais  elle 
auoit  tout  gafté.  Le  fieurd'Oyfèl  eftoit  vn  fbt/&n'a- 
uoit  point  d'entendement  :  par  ce  qu'il  ne  vouloit  per- 
dre ce  qu'il  auoit  par  fon  labeur  &  par  (à  diligence,  fi 
longuement  &:  fidèlement  gardé.  En  fin  ,  ces  meilleurs 
(qui  font  Ci  clair  voyans)  befongnerent  fi  bien  par  leurs 
difeours ,  que  les  plus  grans  &  la  plufpart  de  la  noblefle 
s'elleuerent,  &  prindrent  les  armes  >  s  accompagnèrent 
de  leurs  anciens,  &  (comme  par  manière  de  direj  natu- 
rels ennemis .  Et  en  peu  de  temps  dechaflerent  tous  les 
preftresrqui  toutesfois  euffent  vefeu  &  continué  leur  e- 
ftat,  s'ils  fe  fuflent  voulu  contenter  d Vne  paix  commu- 
ne entre  les  vns  &  les  autres.Tellemét  que  &c  le  nom  de 
Guyfe  &  le  nom  de  l'Eglifè  Romaine  fut  renuoyé  deçà 
la  mer.  Et  ainfi  ceux-là  qui  auoyent  voulu  tout  auoir, 
perdirentle  tout *  De  ceft  exemple  fe  deuoyent  feruir  le 

Duc  de  Guyfè  &  fes  freres,&  recognoiftre  la  faute  qu'ils 
auoyét  faite,de  mettre  en  dâger  ce  Royaume  d'Efcoffe: 
deuoyent  s'abftenir  de  ces  paroles  qu'ils  ont  fi  fouuene 
redites  &  publiées .  Qu'il  faut  que  Tvnedes  deux  Reli- 
giôs  {bit  dechaflee  de  ce  Royaume,  &  que  les  vns  cedet 
aux  autres .  Ce  ne  font  point  paroles  de  fîibie&s  ou  fer- 
uiteurs  :  ce  font  paroles  d'vn  Roy  en  fi  maiorité ,  &  qui 
fuftconfèillé  non  feulement  de  fon  confeil  ordinaire, 
mais  des  plus  fàges  &des  plus  aduifèz  des  trois  eftats  de 
ce  Royaume.Car  là  où  il  efî:  queftio  de  diminuer  la  for- 
ce d'vn  Roy,&  de  la  moitié(pour  le  moins)de  fa  noblef 
fè  &  du  peuple  qui  eft  de  feruice  >  il  ne  faut  pas  y  aller  fi 
fommairemét  :  tant  par  ce  qu'il  n'y  a  Roy  qui  ne  fentifl 
auflî  viuement  telle  perte  comme  fi  Ion  luy  tailioitla 
moitié  des  membres  de  fon  propre  corps, qu'au flî  pour 
le  dager  qu'il  y  auroit(au  moins  en  ce  temps) que  nofere 
Roy  pour  fa  ieunefTe  ne  commande  qu  a  l'opinion  &  à 
l'appétit  d'autruyrque  cefte  moitié  fè  voyant  perfecutee 
en  lieu  de  s'en  aller  ne  vouluft  chaffer  l'autre.Et  quant  à 
ce  qui  concerne  le  faict  de  la  Religion  Romaine ,  ceux 
qui  veulent  auec  les  armes  la  rendre  feule  en  ce  Royau- 
me ,1a  mettent  en  danger  de  la  faire  diminuer  tous  les 
iours,  puis  qu'ils  la  remettét  à  la  force  &  à  la  protedion 
des  armes.  Et  euft  mieux  valu  contenir  les  vns  &c  les  au- 
tres en  paix  &  vnio,&  ne  difputer  de  ces  matières  qu'a- 
uec  le  papier  .&  le  parchemin  >  &  non  auec  les  meurtres 
&  effufion  de  fang:  qui  ("peut  eftre)  auront  tellemët  irri- 


té  Dieu,&  appelé  fa  vengeance3que  les  preftres  &  ceux 
de  leur  ordre(qui  pouuoyét  viure  en  repos  en  leurs  char 
ges,  &  iouyflance  de  leurs  biens)  feront  les  premiers  à 
porterie  hazard  &  le  danger  de  l'indifcretion,  &  (qui 
piseft)de  la  fureur  du  peuple,  Etquoy  qu'il  en  (bit,  la 
protection  de  ces  meilleurs  les  requerâs  ne  leur  peut  ap- 
porter qu'vne  certaine  perte  &  le  danger  d'vne  grande 
ruine.  Car  puis  qu'ils  eftoyent  afleurez  de  n'eftre  mole- 
fiez  de  leurs  vies,  en  leurs  charges,  ny  en  leurs  biens,  ils 
ne  pourroyent  dire  qu'ils  euflent  occafîon  aucune  de  fe 
plaindre  :  s'ils  ne  veulent  faire  (èmblant  d  auoir  eu  pitié 
de  la  perte  de  nos  âmes.  Mais  qui  les  en  auroit  rendus  fi 
ibigneux  depuis  quelque  temps,attédu  qu'il  n  y  a  Euef- 
que  nycuré  qui  puifïe  monftrer  en  auoir  tenu  aucun 
compte  par  cy  deuant  ?  Puis  donc  que  de  noftre  part  e- 
(loitrefolu  qu'on  ne  leur  donneroit  aucun  empefche- 
ment,  quel  befbin  eftoit-il  de  les  nommer  en  celle  que- 
relle ,  &  fe  couurir  de  leur  nom  &  de  l'Eglifè  Romaine? 
N'efl-cepas  pour  irriter  &  acharner  les  vns  contre  les 
autres?N'eft-  ce  pas  le  moyen  de  rédre  odieux  ceft  ordre 
à  tout  le  peuple,qui  en  eftoit  ia  par  trop  offéfé?  N'efl-ce 
pas  pour  attirer,fi  Dieu  n'y  met  la  main,parmi  ceux  qui 
viuoyent  en  paix,vne  mefme  haine  enragée  corne  celle 
d'Efcoffe  ?  Et  quelque  chofe  qui  en  aduienne,  puis  qu'il 
faut  que  i'vne  des  deux  parts  (bit  exterminée,  &  que  les 
requerâs  le  veulent  ainfi:aduint-il  iamais  en  ce  Royau- 
me vn  fî  piteux  (pe&acle  que  ce(tuy~b?Y  a- il  profit,  y  a 


il  comoditê,  y  a  il  grâdeur(quand  ce  feroit  pour  le  Roy 
mefmes)  qu'on  deuft  achepter  fi  cheremet ,  &  auec  vne 
fî  grade  ruine  &  defolationî  Quels  pardons^quelles  in- 
dulgences, quelles  bulles  du  Pape  pourrôt  iamaïs  repa- 
rer la  perte  du  fang  qui  fera  refpâdu  pour  cefte  querelle? 
Ces  trois  requerans  pourrôt  dire  au  i^oy  quelque  iour, 
que  pour  défendre  ce  que  peribnne  ne  vouloir  impu- 
gner,  pour  conferuerla  Religion  Romaine  (à laquelle 
perfbnne  ne  vouloit  donner  empefchemët)  ils  ont  fait 
ou  voulu  faire  perdre  la  moitié  de  fa  noblefle  &  des 
meilleurs  fubiedts  de  fa  Maiefté.  Lon  leur  pourra  ■,.&  a- 
uec  la  vérité.,  reprocher  que  tout  ainfï  que  par  leurs  opi- 
nions feintes  &  fîmulees  ils  mirent  le  Royaume  cTÈf- 
coifeen  danger  d'vne  euidente  ruine -,.&  furent  caufè 
d'vne  grande  &  piteufeeflFufion  de  fang:auec  la  mefme 
opinion,  le  mefme  deffein, ..&  les  mefmes -Miniftres. ,  ils 
ont  efpandu  la  pomme  de  difeorde  parmy  ce  Royau- 
me, &c  tellement  incité  les  vns  contre  les  autres,que  ces 
trois  requerans  &  leurs  miniftres  feront  remarqu  ez  à  la 
paftçrité^pour  leuls  autheurs  de  tous  les  maux  &  in- 
çonueniens  qui  aduiendronràceuxdela  Religion  re- 
formée  &  de  l'Eglife  Romaine- 

Or  de  peur  de  n'exciter  affez  de  troubles,  ils  deman- 
dent que  tous  officierSjfbyétdomeftiques/fbyent  d'or- 
donnance^de  iudicature^  de  iînaçes0  $ç  autres  ayans  ad- 
ministration ou  commiiTïon,  &  pareillement  les  Pré- 
lats Ecclefîaftiques  feront  confeifioii  de  leur  foy .  Et  les 


dilayans  ourefufans  feront  priuez  de  leurs  eftats  &dc 
leurs  penfîons ,,  &  les  gens  de  l'Eglifè  de  leurs  bénéfices. 
Ce  font  trois  perfonnes  priuees  qui  font  vne  loy  con- 
tre les  loix  de  ce  Royaume.  Car  il  ne  fut  iamais  veu  ny 
entendu  que  les  Roys  predecefleurs  ayent  contraint 
leursfubieâs  à  faire  côfeiïïon  de  foy  autre  que  celle  du 
Symbole.  Ceftvne  loyxontre  les  loix  Ecclefîaftiques. 
l'entend  les  loixEcclefîaftiques  à  leur  façon^prinfes  des 
Conciles  &  de  ceux  qu'ils  approuuent  anciens  pères* 
Et  ce  monfieur  quileuradi&é  larequefte,  &  qui  cil:  fî 
fçauant,pour  pallier  fbnmauuais  defleinen  deuoit a- 
mener  quelque  exemplerce  qu'il  neïcaurok  faire,  s'il  ne 
veut  apporter  en  ce  Royaume  l'inquifition  d'Efpagne. 
Laquelle  a  efté  iugee  fï  inique  de  toutes  les  autres  Na- 
tion s^qu'ilii'en  y  a  pas  vne  qui  Tait  voulu  accepter.  Et 
pour  en  dire  ce  qu'il  en  eft  3  celle  loy  eft  la  ratoire  qu'ils 
auoyent  tendue  à  Orléans  peu  auant  la  mort  du  Roy 
Françoys  dernier  decedé  :  &  laquelle  ne  peut  tedre  qu'à 
la  ruine  &c  entière  fubuerïïon  de  tous  les  fubiedts  du 
Roy-  Carlefdids  requerans  fçauent  bien  qu'il  y  a  dix 
mil  gentilshommes  &  cent  mil  hommes  aptes  à  porter! 
les  armes,  qui  n  àbandoneront  ny  par  authorité,  ny  par 
force  la  Religion  qu'ils  ont  prinfe^  n'endureront  qu'où 
leur  ofte  les  prefches,  ny  1  adminiftration  des  facremes. 
Et  eftant  le  Roy  mineur,  comme  îleftil  n'apppartient  à 
perfonne  de  leur  commander  à  vuyderJe  Royaume.  Et 
fe  deffendront  auecques  les  armes  contre  ceux  qui  en 

ceft  endroit  voudront  abufer  de  l'authorité  de  (à  Maie- 
fté.  Cefte  grande  &  notable  compagnie  ne  peut  eftre 
vaincue  ny  deffaite ,  quand  bien  il  aduiendroit  (  ce  que 
Dieu  ne  vueille)  fans  la  ruine  de  ceux  qui  les  auroyent 
afïaillis.  Tellement  que  les  eftrangers  que  ia  ils  ont  ap- 
peliez (  qui  eft  crime  capital  ôc  de  leze  Maiefté)  rappor- 
terot  le  fruid  de  cefte  guerre  ciuile.  Et  pour  conclunon, 
parlent  comme  ie  fay  &  pour  moy  &  pour  beaucoup  de 
grans  Seigneurs  de  ce  Royaume,  &  pour  dix  mil  gen- 
tilshommes y  &  autres  de  noftre  fuy tte ,  qui  voulons  vi- 
ure  &  mourir  fur  cefte  querelle:ie  dy  que  ladiete  ordon- 
nonce  aefté  fai&e  par  trois  perfbnnes  priuees,quide 
leur  authorité  ont  cafle  celles  qui  onteftéfai&esparle 
iloy  &  fon  confeil.  Et  pour  l'exécuter ,  auant  que  la 
confulter  ont  prins  les  armes  :  &  fè  font  faifiz  de  la  per- 
fonne  du  Roy.  Iedy  dauantage,  que  ladidte  ordon- 
nance eft  contre  lesloix  de  ce  Royaume,  lacouftume 
de  toute  la  Chreftienté ,  contre  l'Ediâ:  de  Ianuier,  con- 
tre la  requefte  des  Eftats,contre  le  repos  &  la  fêureté  des 
fiibie&s  du  Roy ,  &  contre  la  confcience ,  l'honneur,  la 
vie  &  les  biens  d'vn  grand  &  infiny  nombre  de  gens  de 
bié,  &  lefquels  ont  tafché  de  ruiner ,  défaire  mourir  les 
vns&dechafTerles  autres,  fbubs  le  manteau  &  lacou- 
uerture  de  la  confcience  ôc  de  la  Religion. Cefte  ordon- 
nance aufïï  eft  fai&e  contre  la  liberté  d'aller  au  Concile. 
Et  de  ce,fè  deuoit  aduifèr  celuy  qui  les  a  confeillez .  Car 
s'il  eft  di£fc  qu'en  ce  Royaume  ou  face  confcflîon  de  foy 


telle  qu'ils  demandent,  &  déclaration  de  retenir  &  con- 
feruer&  Iado&rine  &  les  cérémonies  de  TEgliiê  Ro- 
maine,c*eft  vne  fèntence  donnée  contre  ceux  de  l'Eglife- 
reformee.  Et  ne  faut  plus  que  nos  Miniftres  ny  ceux  des 
autres  nations  aillent  au  Concile,  puis  qu'ils  font  con- 
damnez fanslesauoiroys.  Etauantque  lediâ:  Duc  de 
Guyfe  &  le  Cardinal  {on  frère  puiflent  mettre  en  auant 
cefte  ordonance  de  faire  confemon  de  foy ,  il  faut  qu'ils 
renoncent  àplufïeurs  articles  de  la  confeffion  d'augu- 
fte,  qu'ils  ont  accordez  à  Sauerne,  &  promis  à  vn  grand 
Prince  d'Allemagne  de  les  faire  obferuer  en  France.  Et 
s'ils  difênt  le  contraire,  qu'ils  le  mettent  par  efeript  :  & 
leur  fera  refpondu  par  ceux  à  qui  ils  ont  faicSt  la  promet 
fe.  Il  faut  aufïï  que  lediâ:  Cardinal  déclare  par  efeript 
uifoitveuôc  publié,  s'il  perfïfte  en  ce  qu'ilaautresfois 
id  àia  Royne,enprefence  de  beaucoup  de  gens  de 
bien,  touchant  les  articles  de  la  tranfubftantiation,de 
garder  &  porter  le  fainâ;  Sacrement,  de  la  iuftification, 
de  l'inuocatiô  des  fàinâs,  du  purgatoire,  &  des  images. 
Defquels  articles  il  en  parloit  contre  l'opinion  de  fbn 
Eglifè  Catholique,  Apoftolique,  Romaine* 

Enlarequefteeftpeuapres  faide  mention  de  la  ru- 
pture des  images  Et  eft  requis  par  ceux  qui  l'ont  prefen- 
tee,  que  les  dômages  fbyent  reftaurez,&  les  delinquans 
çhaftiez.  Sur  quoy  ie  repodray  ce  mot,q  le  fang  de  ceux 

{qui  ont  rompu  lefdiâes  images,  &  qui  a  efté  efpâdu  par 
quelques  vns  des  noftrcs,  qui  les  ont  voulu  reprimer, Se 

depuis  pat  authorité  de  Tuftice ,  en  ce  mefme  lieu  d'Or- 
léans, tefmoignera  toufioiirs  dcuant  Dieu  &  deuant  les 
hommes  combien  ces  exécutions  fai&es  par  vn  popula 
ce  mont  efté  defplaifantcs,  pour  beaucoup  de  refpeds:^ 
&  iîngulierement  parce  que  c  eftoit  contreuenir  à  l'E- 
di£t  delanuier,  &  aufïi  àl'afTociation  que  nous- allions 
faid  publier  quelques  ioursdeuant.  Mais  fi  la  rupture 
des  images  mérite  punition,  commeien  fuis  bien  d'ad- 
uis(dautât  qu  elle  eft  fai&e  cotre  l'ordonnance  du  Roy) 
quelle  punition  ^promettent  ceux  qui  s'accouftrentfî 
bien  du  nom  du  Roy,des  meurtres^qui  par  eux  mefmes 
&  a  leurs  exemple  &  follicitation  ont  efté  fai&s  à  Vafly, 
à  Sens,  à  Caftel-  nau  d'Arry ,  &  à  Angers  ?  Eïquels  lieux 
on  foait  bien  qu'il  y  en  a  eu  cinq  cens  hommes  ou  fem- 
mes tuez^non  pour  autre  occafîô  que  pour  la  Religion. 
Celuy  qui  a  di&é  la  requefte  deuoit  examiner  fa  con- 
feience,  &  recognoiftre  qu'il  ne  fetrouue  pas  que  l'ima- 
ge morte  ait  iamais  crié  vengeancermais  le  fang  de  l'ho- 
me (qui  eft  l'image  viuede  Dieu)  la  demande  au  ciel:  &c 
l'attire  &  fai£t  venir,  quoy  qu'il  tarde. 

Requièrent  puis  après  les  requerans,ou  (pour  mieux 
dire) les  comandeu rs  >  que  les  armes  foyent  oftees  a  ceux 
qui  ne  les  ont  prifes  par  exprès  commandemétdu  i^oy 
deNauarre:  &  que  ceux  qui  fe  font  ainfî  armez,  foyent 
déclarez  rebelles  &  ennemis  du  Roy  &  du  Royaume. 
Or  iedemanderoye  volontiers  àcesfeigneurs  quifedi- 
fentfi  fàges,  &  tant  amis  du  repos  public  fi  leur  reque- 
fte ne 


Ile  ne  tendoit  pas  à  tailler  toute  efperace  d  accord,  puis 
qu'ils  requierét  que  moy  &ceux  qui  fbncauecques  moy 
foyent  déclarez  rebelles  &  ennemis  du  Roy  &  du  Roy- 
aume. Car  ils  nedifenc  pas  que  ceux  qui  ne  voudront 
laifler  les  armes,mais  ils  difent^ceux  qui  le  font  ainfïar- 
mez,foyent  déclarez  rebelles. Chai  eft  vn  article  qui  mé- 
rite autre  refpofè  que  par  efcnpt.  Et  i'efpere  dans  peu  de 
iours  de  les  aller  trouuer,  &  difputer  par  les  armes  auec- 
ques  eux  :  s'il  appartient  à  vneitrariger  &  deux  petits 
copagnons  tels  que  ceux  là  iuger  vn  Prince  du  fang  Se 
les  deux  parts  de  la  nobleffe  de  ce  Royaume*  rebelles  Se 
ennemis  du  Roy.  Et  ne  faut  poind  qu'ils  mettent  en 
auant  le  nom  du  Roy  de  Nauarre  :  duquel  ils  ont  efté  à 
tout  iamais  ennemis  capitaux,  du  téps  des  autres  Roys: 
ils  l'ont  reculé  &tenu  en  arrière  autant  qu'il  leur  a  efté 
poflible,  voire  iufques  à  ne  vouloir  faire  mention  de  luy 
ny  defesdroiâ:s,quandilaefté  queftion  de  faire  quel- 
que traifté  de  paix.  Ilsnefçauroyent  dire  qu'il  ait  eu  ja- 
mais chofe  qu'il  ait  demandee,fbit  pour  luy  ou  pour  au- 
truy.  Ils  ne  fçauroyent  dire  qu'on  ne  luy  ait  ofté  en  tou- 
tes occafions  le  lieu  qui  luy  appartenoit  à  commander, 
foit  en  temps  de  guerre  ou  en  temps  de  paix.  Et  pour  la 
cheuer  du  tout,  du  temps  du  Roy  François  dernier  dé- 
cédé ils  l'ont  tenu  en  moindre  rang  que  s'il  euft  efté  le 
plus  panure  gentilhome  de  ce  Royaume.  Etpuislefei- 
rent  venir  par  menaces  :  empefeherent  qu'homme  n'o- 
faft  C<mii  d'Orlcans,pour  aller  au  deuant  de  luy:dcffçn- 

dirent  à  tous  Cheualiers  de  l'ordre  S£  autres  gentils-: 
hommes  de  le  vifiter,  ne  communiquer  aucunement; 
auecques  luy  :  enuoyerét  vn  Marefchal  de  France  auec- 
ques cauallerie  &  gens  de  pied ,  pour  faifir  tous  les  pays, 
&  appellerét  au  butin  les  étrangers  :  corne  tout  le  mon- 
de fçait bien.  Et  voyans  leur  deffein  interrompu  parla 
mort  dudiit  feu  Roy  François,  Ion  fçait  quels  confeils 
furent  tenus  pour  s'en  defFaire  du  tout  :  refifterent  touf- 
iours  à  ce  qu'il  n'euft  aucune  authorité  de  commander, 
Lediâ;  de  Guyfè,  par  le  confeil  du  Coneftable,  dift  il  y  a 
vn  an,  que  à  la  prière  ny  au  commandement  du  Roy  de 
Nauarre  il  ne  fe  retirerait  de  la  Cour.  Le  Marefchal  de 
fain£fc  André  en  plein  Confeil  luy  dift,i'obeiray  au  Roy 
&  à  la  Royne,  &  non  à  autre.  Et  à  celle  heure  ils  fe  veul- 
lët  aider  du  nom  du  Roy  de  Nauarre  ^quils.ont  fi  m  al- 
heureufèméttrai&éparlepafTé.  Etveullent  fèfèruirde 
fdn  nom  pour  ruynerfon  propre  frère.  Et  d'autant  que 
ledidtfèigneurRoy  de  Nauarre  eftoit  autant  aimé  que 
il  en  fut  iamaiSjils  mettent  peine  de  le  faire  hair  à  la  plus 
grand' part  de  la  NoblefTe  &  du  peuple  .-efperans  que 
s'ils  peuuét  du  tout  le  diftraire  de  l'amour  de  ceux  qui  fî 
longuement  &  fi  fidelemét  l'ont  aimé^ils  auront  moyen 
de  le  mefprifTer  &;  mal  trai&er,  corne  ils  ont  faiâ:  par  cy 
deuant.  Mais  la  troperie  auecques  laquelle  ils  ont  cuidé 
paruenir  à  leur  deflein  >  a  eflé  cognue  &c  defcouuerte,  &c 
fera  bien  tofl  publiée  par  toute  la  Chreflienté,à  la  honte 
&  confufion  de  ceux  qui  en  ont  elle  les  miniflres. 


Sur  ce  qu  ils  demandent  que  le  Roy  deNauarreak 
femble  des  forces  pour  exécuter  les  chofès  fîifdidtes  ,  ils 
monftrent  aflez  ou  vne  grande  imprudence  ,  ou  va 
grand  defîr  qu'il  n'y  ait  point  d'accord  entre  nous.  Car 
puis  qu'ils  ont  délibéré  auecques  les  armes  contraindre 
ceux  de  la  Religion  reformée  à  ce  qu'ils  demandent,  ils 
nedeuoyent  pas  le  dire  iufques  à  ce  que  nous  euflïons 
efté  defarmez.  Et  puisqu'ils  nous  ont  fîouuertement 
faidt  entendre  leur  deflein, nous-nous  garderons  d'eftre 
trompez  ,  &c  de  laifler  les  armes  qu'auecques  bonnes 
enfeignes. 

Requièrent  d'auantage ,  que  Ion  préne  quelques  au- 
tres articles  qui  feront  baillez  par  la  Cour  de  Parlement 
de  Paris.  Etencelailsmôftrentlepeude  compte  qu'ils 
tiennét  &  de  la  Royne  &  du  Roy  de  Nauarre,  &  du  co- 
feildu  Roy.  Etm'efbahy  qu'au  moins  ils  n'ont  euref- 
pe&auxfîxgrans&fçauâsperfbnnages  qu'ils  ont  mis 
au  con(èil:defquels  Ion  pourroit  bien  tirer  quelque  bon 
&c notable aduertiflemët  Etnefayaucundoubtequ'au- 
di6t  Parlement  n'y  ait  beaucoup  de  gens  de  bien,  &c  qui 
en  vertu,  en  fçauoirôc  en  preudhommie  reprefèntent 
l'ancienne  intégrité  de  ce  Sénat.  Mais  les  trois  requeras 
y  ont  donné  fï  bon  ordre,  que  par  bénéfices,  par  offices 
vendus,  ôcautresàdemy  donnez  &  par  au  très  moyens 
illicites  &  indignes  d'eftre  endurez  en  ce  Royaume,  ils 
en  ont  acquis  vn  tel  nombre  à  leur  deuotion,que  les 
bons  font  bien  fouuent  furmontez  parles  mauuais.  Et 

de  ce  fuffira  alléguer  que  la  légation  aefte  reffufeepar 
deux  fois  iuyuant  l'Ediâ;  fai&  &  arrefté  à  la  requefte 
des  Eftats  ,  publié  &  emologué  par  toutes  les  Cours  de 
ce  Royaume.  &  (qui  plus  eft  )  leur  refus  eftoit  fondé  fur 
le  deuoir  de  leurs  conieiences,  &  de  la  confcience  du 
Roy.  Ettoutesfoisfans  attendre  autre  iuflion  que  d'v- 
ne  fim  pie  lettre  du  cachet  ,  ils  l'ont  approuvée  &  reçeiie 
par  la  follicitation  &  menées  de  ces  trois,&  de  leurs  mi- 
niftres.  Voyla  refperâcequenousauonsd'ytrouuervn 
bonaduis. 

Par  vn  mémoire  prefènté  auecques  la  requefte  ils  re- 
quièrent que  les  villes  foyent  remifês  entre  les  mains  du 
Roy 9  auecques  nouueau  ferment  de  fidélité.  Et vou- 
droyent  volontiers  (  comme  ils  ont  faict  dutempsdu 
Roy  Fraçois  dernier  decedé  )  perfuaderau  monde,  que 
ceux  qui  rie  veullen  t  porter  leur  tyran  nie  3  font  ennemis 
du  Roy.  Il  deuoit  fuffire  au  Duc  de  Guyfe  &  z(c$  frères, 
qu'ils  fe  foyent vne fois  aydezdeceftefinefle^augrand 
defplaifir  de  beaucoup  de  gens  de  bien:  quand  pourfe 
défendre  de  ceux  qui  leur  vouloyent  mal,  ils  coimroyët 
leur  querelle  de  celle  du  Roy.  Si  quelcun  par  iniure  par- 
ticulière ou  publicque  eftoit  feulement  foufpeçonné, 
d'auoir  mal  parlé  d  aucû  d'eux.il  eftoit  emprifonné,per- 
fècuté,  &  par  lettres  patentes  déclaré  ennemy  du  Roy 
&  de  l'eftat.  Et  pour  autant  que  cefte  belle  inuétion  leur 
afuccedé  vne  fois,  &  s'en  fuflent  bienmieux  aydé,fî 
Dieu  n  y  euft  mis  la  main  :  ils  y  voudroyent  encores  re- 


uenir.  Et  combien  qu'il  n'y  ait  auiourd'huy  homme  en 
ce  Royaume/au  moins  de  ceuxqui  font  de  noftre  part) 
qui  ne  foit  preft  d'expofer  &  la  vie  &  les  biens  pour  le 
feruice  de  noftre  Roy.  Et  toutesfois  ils  nous  difent  re- 
belles^ n'y  en  a  point  de  noftre  part  (ôc  Dieuen.eft  tef- 
moin)qui  ne  hazardaft  volontiers  (a  vie,pour  preferuer 
de  mal&dmconuenient  celle  de  noftre  Prince,  que 
nous  aimons  vniquement ,  &  honorons  comme  pour 
vnfîngulier  Scprecieuxd6queDieunousafait.il  n'en 
y  a  point  d'entre  nous  qui  ait  prins  les  armes  pour  de- 
mander quelque  chofè  que  ce  foit  au  Roy  ny  à  la  Roy- 
ne  fa  mere,ny  au  Roy  de  Nauarre.  Nous  ne  demandos 
point  autre  Roy  3  autre  Prince  que  celuy  qui  eft  noftre 
naturel  feigneur .  Nous  ne  demandons  point  auoir  fa 
perfon  ne  en  main^ny  rauthorité  de  le  gouuerner.Nous 
ne  luy  demandons  point  diminution  de  tailles,de  fîib- 
-  fides,&  des  droi&s  qui  luy  appartiénent:  mais,  aucon- 
traire,lesnoftres  n'ont  iamaismurmuré,quelque  char- 
ge quileur  ait  efté  impofee .  Et  ont  offertr&  offrent  en- 
core,d'accorderiiberalementîout  ce  qui  luy  plaira  leur 
demander,  autant  que  leurs  biens  odeurs  facultez  fe 
pourront  eftendre  .Les  villes  qu'on  dit  eftre  rebelles, 
n'ont  point  châgé  de  maiftre  ny  de  feigneur:  recognoif 
fent  plus  que  iamais  l'obeifTan  ce  qu'elles  doiuen  t  à  no- 
ftre Aoy*  Et  que  Ion  voye  la  refponfe  qu'elles  ont  fait: 
Ion  trouuera  que  les  armes  ne  font  pas  leuees  contre  le 
Roy.  Pluftoft  mourir  que  d'y  auoirpenfé,  Lon  trouue- 

ra  que  nous  n'auons  requis  choie  qui  concerne  la  per- 
fbnnejauthorité,  le  gouuernement  ny  la  vie  de  fa  Ma- 
ieitc .  Lon  trouueraque  les  armes  font  prifès  contre  la 
maifon  de  Guy  le ,  Coneftable  &  Marefchal  faind  An- 
dré. Et*encores  ceft  auec  telle  modeftie,  que  nous  ne 
demandons  leurs  biens,  leurs  wics ,  ny  leurs  eftats.  Par- 
quoy  celuy  qui  voudra  dire  que  nous  portons  les  armes 
contre  le  Roy  (comme  ils  voudroyent  faire  entendre) 
il  faudra  qu'il  confeflc  qu'il  eft  calomniateur,  ou  bien 
qu'il  voudroit  les  ayder  à  vflirper  ce  Royaume,&  pren- 
dre le  nom  &  les  effe&s  de  Roy .  Et  ceux  qui  conseille- 
ront au  Roy  de  prendre  leur  protection,  &  deleurpre- 
lier  le  nom,  les  gens  &  l'argent,  tout  ainfi  que  fi  nous 
faifions  la  guerre  à  là  Maiefté  :  tels  côfeillers  ferot(quoy 
qu'il  tarde)quelque  iour  appelez  en  iugemét.  Et  faudra 
qu'ils  rendent  railbn  comment  ils  ont  peu  conioindre 
la  querelle  de  trois  particuliers  auec  celle  de  fa  Maiefté, 
&c  de  tout  le  Royaume.  Il  faudra  qu'ils  rendent  compte 
de  l'argent  qui  aura  efté  defpendu  en  cefte  guerre,  con- 
tre les  ordonnances  des  eftats  du  confeil  du  Roy,  pour 
défendre  le  bon  plaifir  de  ces  trois  particuliers  .Autre 
choie  ne  le  peut  dire  que  le  bon  plaifir  :  c'eft  alçauoir 
d'eftre  à  la  Cour  ou  en  leurs  maifons.  Et  fi  tels  Conleil- 
lers  ont  des  biens  pour  en  refpondre,i'efpere  qu'en  fin 
la  guerre  aura  efté  faite  à  leurs  delpës,&;  des  principaux 
autheurs.Sur  les  biens  delquels  ie  preten  prendre  ce  qui 
aura  efté  delpendu,&  le  remettre  au  threfor  du  Roy,au 


fbulagement  du  poure  peuple: 

Pour  la  fin  &  côclufion  de  la  requefte ,  ils  proteftene 
que  fi  Ion  exécute  entièrement  ce  qu'ils  veulent^ils  font 
prefts  de  fe  retirer  en  leurs  maifbns,  voire  (Ci  befbin  eft) 
d  aller  à  la  fin  du  mode .  Tellemenç  que  nous  fçauons  à 
prefent  à  quel  temps  nous  pouuonsefperer  qu'ils  fè  re- 
tireront. Ce  fera  (difènt-ilsjquad  ceschofes  {ufdites  fe- 
ront faites^accomplies>&  executees.C'eftà  dire^quand 
l'Ediâ  de  Ianuier  fera  parleur  authorité  caffé.-quâd  par 
leur  ordonnance  tous  les  Miniftres  feront  dechaffez: 
quand  ceux  delà  Religion  reformée  ne  pourront  ouyr 
fèrmott,ny  prendre  Sacrement  quedeceuxderEglifè 
Romaine  :  quand  tous  ceux  de  ladite  Religion  feront 
priuez  de  leurs  eftats,de  leurs  charges  &  de  leurs  offices 
&  aufïi  defpouillez,  &  réuoyez  en  leurs  maisons,  expo- 
fez  à  la  fureur  de  ceux  qui  les  voudront  manger:&  auec 
la  liberté  deleur  faire  perdre  la  vie,s'ils  font  aucun  fean 
daîe:  entendant  fcandale(comme  ils  ont  fait  par  le  paf- 
fé,&  ainfi  a  efté  iugé)n  aller  point  àrla  mefle^s'afTembler 
les  voifins  les  vns  auec  les  autres,  pour  prier  Dieu.  Voy- 
la  qu'ils  appellent  fcandale  :  quand  nous  ferons  décla- 
rez rebelles,  &  ennemis  du  Roy  &de  fbn  Royaume 
pour  auoir  prins  les  armes  :  &  quand  on  les  nous  aura 
oftees.,&  que  perfbnne  n'en  pourra  auoir  ^ue  pour  exé- 
cuter leur  ordon  nance .  Voy  la  les  conditions  que  nous 
pouuons  attendre  de  ces  meilleurs .  Voyla  le  plus  bon- 
nette deifein  où  ils  tendent  .Et  fe  gardent  bien  de  dircà 


quel  poind  ils  cuident  par  aptes  paruenir .  Or  ibit  ma 
demande  rapportée  &  mife  en  parragon  auec  la  leur.Ie 
demande  l'entretenement  de  l'Edi£tde  Ianuiér:  &ils 
veulent  de  leur  authorité  le  caflèr  6c  abolir .  Ils  deman  - 
dent  la  ruine  d'vne  infinité  demaifons*  tant  de  la  no- 
blefle  que  du  tiers  eilat:  ie  demâde  &  defire  que  tous  les 
fubiets  du  Roy  de  quelque  qualité  qu'ils  foyent,  foyent 
maintenus  &  gardez  en  leurs  eftats,,en  leurs  biés,&  pre- 
feruez  de  toute  iniure  &  violence ,  Ils  veulent  extermi- 
ner tous  ceux  de  la  Religion  reformée  :  &c  ie  defire  que 
nous  fbyos  refèruez  au  temps  que  le  Roy  lera  en  (à  ma- 
iorité  y  auquel  temps  nous  obéirons  à  ce  qu'il  luy  plaira 
nous  commander  :&  cependant  que  ceux  de  i'Eglife 
Romaine  ne  foyent  troublez,  moleftez  nyernpefchez 
en  leurs  biens  ny  en  l'exercice  de  leurs  charges.  Ils  de- 
mandent vne  force  d'armes  pour  exécuter  ce  qu'ils  ont 
entreprins:  &  ne  regardent  pas  qu'ils  côtraindront  vne 
infinité  de  gens  de  bien  à  fe  défendre.  Ils  ne  regardent 
pas  le  peu  de  moyen  ou'on  a  de  defpédre,  ne  les  încom- 
moditez  Se  ruinesque  la  guerre  ciuile  apporte .  Et  (qui 
pis  ejft)  ils  ont  appelé ,  &  fe  font  fignez ,  a  faire  venir  les 
armes  étrangères:  qui  eft  à  dire  en  bon  langage,mettre 
en  proye  ce  Royaume.  Au  contraire  ,  ie  ne  demande 
point  que  le*  armes  me  demeurent  en  maintien  em- 
ployé point  1  argét  du  Roy^ie  n'appelle  point  les  étran- 
gers pour  venir  Qace  Royaume.  Et  en  ay  refufé  de  ceux 
qui  m'ont  efté  prefentez .  Et  Dieu  en  eft  tefmoin .  le  les 

ay  priez  de  n  y  venir  point,&  d'empefcher  qu'autres  n'y 
vinient  pour  moy  ou  contre  moy ,  &  demande  &  rc- 
quier(comc  i'ay  fait  par  cy  deuantjque  les  armes  (byent 
pofees  tant  dvncofté  que  d'autre,  me  faifant  fort  que 
denoftre  coftéiln'yaura  ny  rébellion  nydefobeiflfan- 
ce:  &  que  les  armes  n'auront  iamais  tant  de  force  ny  de 
vigueur  en  noftre  endroit,  que  l'amour,  la  fidélité  &  o- 
beiflaneeque  nous  deuonsànoftre  Roy, pour  lequel 
nous  ne  ferons  iamais  difficulté  d'expoler  nos  biens  de 
nos  vies .  Et  auons  fait  cognoiftre  que  nous  ne  fommes 
pas  des  gueux,comelon  difoit  :  &c  que  nous  auons  plus 
de  moyen  &  de  force  en  main  pour  luy  faire  feruiceà 
fbn  be(oin ,  que  n'ont  auec  toute  leur  fuitte  &  pratic- 
ques,ceux  qui  nous  veulent  exterminer.Ils  demandent 
que  nous  foyons  déclarez  rebelles,  dénudent  nos  vies, 
nos  honneurs,  &  nos  consciences.  Nous  ne  demadons 
rien  qui  foit  de  leur  vie,  de  leur  honcur,  de  leur  bien,ny 
de  leurs  confciences:ny  leur  (buhaitons  autre  mal  ,fî- 
non  celuy  auquel  nous  voulons  nous-mefmes  nous  o- 
bliger:  qui  eft  qu'eux  &  nous,  nous  retirios  en  nos  mai- 
fbns.-  Le  tout  fuiuant  les  conditions  plus  amplemét  dé- 
duites en  nos  déclarations  &  protestations  cydeuant 
faites  &  enuoyees  au  Roy  &  à  la  Royne.Et  ne  faut  poït 
qu'ils  dient  que  leur  honneur  y  fèroit  intereflfé.Car  puis 
que  nous  acceptons  la  mcfme  condition ,  il  n'y  a  point 
de  lieu  de  fe  plaindre  ny  douloir .  Noftre  demande  eft 
iufte,d  autant  qu'ils  font  venus  (comme  plufîeurs  fois  a 

efté  dit)  vers  leur  Roy  autrement  qu'ils  ne  deuoyent,  Se 
auec  des  deffeins  qui  ont  efté  caufè  des  troubles  que 
nous  voyons  à  prefent.  Et  ont  demandé  &  requis  la 
ruine  de  tant  de  gens  de  bien,  que  quand  bien  noftre 
demande  ne  feroit  fi  bien  fondée  comme  nous  l'efti- 
mons:  encores  faudrait- il  pluftoft  defplaireàrinqou 
fix  ,  qu'ils  font  ,  que  de  mal  contenter  les  deux  parts  de 
ce  Royaume  :  &  qui  (ont  de  telle  qualité  &c  de  telle  for- 
ce,que  ceux-là  niefmes  qui  les  vouloyent  dechaffer,  re- 
cognoiflent  &  confeflent  auiourd'huy  qu'il  n'y  a  ordre 
de  les  aflaillir^  encores  moins  de  les  vaincre,  fans  l'ayde 
des  eftrangers. 

Or  encores  qu'il  n'y  ait  aucune  comparaifon  de  Pvne 
à  l'autre  requefte ,  d  autant  que  l'vne  eft  pleine  de  indi- 
ce &  d'equité,l'autre  dmiuftice,de  tyrânie  &c  de  cruau- 
té. Et  que  ceux  qui  prefentent  celle  qui  eitfanguinaire 
&  violente,  veulent,  pour  leur  pîaifir,  &c  pour  paruenir 
à  leurs  de(Teins,troubler  ce  Royaume  :  les  autres  ne  de- 
mandent qu'vn  commun  repos  &  tranquillité,  &  ne 
prenent  les  armes  que  par  contrainte,  &  pour  défen- 
dre leurs  vies,leur  honneur,leurconlcience.  La  Royne 
peut  iuger  laquelle  des  deux  requeftes  doit  eftre  accor- 
dée ou  reiettee.  Et  là  où  pour  n'eftre  en  liberté  (comme 
elle  n'eft  à  prefent)  ou  bien  pour  quelque  autre  refped*, 
elle  n'en  pourroit  décider ,  &  ne  voudroit  mal  conten- 
ter ceux  qui  les  ont  prefenteesril  luy  plaira,  pour  mettre 
fin  à  ces  troubles,ordonner  que  lefdites  deux  requeftes 


fbyent  enregiftrees  en  la  Cour  de  Parlement  de  Paris. 
Que  le  TEdid  de  Ianuier  (bit  entretenu^  que  les  vns& 
autres  pofent  les  arme$,(e  retirent  en  leurs  maifbns,  iuf- 
ques  au  temps  que  le  Roy  fera  en  fa  maiorité  3  pour  iu~ 
ger  qui  a  bien  faid  ou  mal  faiâ;.  Ou  bien  que  la  Royne 
en  vueille  décider  auec  l'aduis  des  eftats,  quia  ces  fins 
feront  conuoquez.  Ce  remède  eft  cômun  à  tous,&  per- 
fbnnene  s'en  peut  plaindre  ni  douloir.  Et  eft  d'exécu- 
tion fi  prompte  &  facile,que  celuy  qui  ne  voudra  s'y  ac- 
corder, ne  pourra  nier  qu'il  ne  {bit  ennemyduRoy  &c 
de  Ton  Royaume.  Et  ne  doit  on  point  penfer  qu'il  y  aie 
home  au  môde(s,il  n'eft  mené  de  quelque  affection  par- 
ticulière) qui  ne  condamne  tous  ceux  qui  auecques  fi 
peu  de  chofe  ont  peu&  n'ont  voulu  efteind  re  ce  feu  &  la 
flamme  qui  nous  menace  de  tant  de  maux  &inconue- 
niens.  Pourra  auffi  iugervn  chacun  qui  eft  le  rebelle  8c 
ennemy  du  Roy,  ou  celuy  qui  offre  laiifer  les  armes  >  &c 
fe  retirer  en  famaifon:  ou  celuy  qui  veut  tout  perdre 
pluftoft  que  de  lafeher  la  proye  qu'il  a  fai&e  de  la  perfô- 
ne  du  Roy.  Et  pour  autant  que  de  toute  guerre  ciuile  Ion 
ne  peut  attendre  qu'vne  fin  calamkeufe,  &  qu'il  eft  ma- 
laifé  de  contenir  les  mains  &  la  volonté  des  foldars,  qui 
font  irritez  contre  ceux  qui  les  veullent  tyranniferrie 
proteftedeuant  Dieu &deuant tous  les  hommes,  que 
c  eft  a  mon  grand  regret  queieprenlesarmes,&con- 
duy  ceux  qui  les  portent.  Etqu'auecmonfing  ie  vou- 
droyepouuoir  empefeher  îesmiferableseffedsdontla 

F.rj. 


guerre  nous  menace.  Mais  puis  que  Ion  n'a  tenu  compte 
de  ma  demanderais  que  mes  parties  veu lient  eftre  mes 
iuges,&commâdentauiourd'huyfbubz  lenom&  au- 
thorité  du  /<oy  :  ie  proteite  doncques  que  mon  intëtion 
ne  tend  finon  à  mettre  le  Roy  en  telle  liberté  qu'il  eftoit 
il  y  a  fix  mois  y  à  remettre  le  gouuèrnement  es  mains  de 
la  Royne,  auecques  l'afliftance  du  Roy  de  Nauarre:  co- 
rne il  a  eftédi&par  lesEftats.  Et  contenir  &  prefèrucr 
lanoblefïe  &  le  peuple  de  toute  tyrannie  &  oppreflion 
de  ceux  qui  ne  font  appelez  à  leur  commander.  Et  que 
de  tout  cefte  entreprinfe  ie  n'atten  ni  veux  attendre  (  Se 
pluftoft  mourir)  aucun  proffitparticulier,ni  aucun  de£ 
fein  qui  tende  à  lauarice  &  ambition. 

Mais  veux  rapporter  toutesmes  a£tios,&  la  grâce  que 
Dieu  me  fera3à  l'honneur  de  Dieu,au  fêruice  du  Roy,& 
au  repos  &  foulagement  de  tous  fès  fubie&z.  Faiéi  à 
Orléans  le  dixneufieme  iour  de  may.  Mil  cinq  cens 
foixante  deux.     Ainfî  Ggné. 

LOIS     DE     BOVRBON. 

